РЕГЛАМЕНТ (ЕС) № 575/2014 НА КОМИСИЯТА
от 27 май 2014 година
за изменение на Регламент (ЕС) № 383/2012 за определяне на техническите изисквания по отношение на включващи запомнящо устройство (микрочип) свидетелства за управление на моторни превозни средства
(текст от значение за ЕИП)
ЕВРОПЕЙСКАТА КОМИСИЯ,
като взе предвид Договора за функционирането на Европейския съюз,
като взе предвид Директива 2006/126/ЕО на Европейския парламент и на Съвета от 20 декември 2006 г. относно свидетелства за управление на превозни средства (1), и по-специално член 1, параграф 2 от нея,
като има предвид, че:
(1)
Регламент (ЕС) № 383/2012 на Комисията (2) се прилага към свидетелствата за управление на моторни превозни средства с микрочип и с посочения регламент се определя серия от технически изисквания.
(2)
По-конкретно в раздел III.4.2 от приложение III към Регламент (ЕС) № 383/2012 е установена система на ЕС за номериране на одобрения на типа въз основа на отличителния номер на държавата членка, която е издала одобрението на ЕС на типа.
(3)
След присъединяването на Хърватия към Съюза е необходимо да се определи отличителен номер за тази държава, който да отговаря на последователността от номера на ИКЕ на ООН за одобрение на типа.
(4)
Поради това Регламент (ЕС) № 383/2012 следва да се измени съответно.
(5)
Мерките, предвидени в настоящия регламент, са в съответствие със становището на Комитета за свидетелства за управление на МПС,
ПРИЕ НАСТОЯЩИЯ РЕГЛАМЕНТ:
Член 1
Раздел III.4.2 от приложение III към Регламент (ЕС) № 383/2012 се заменя с текста в приложението към настоящия регламент.
Член 2
Настоящият регламент влиза в сила на двадесетия ден след деня на публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави членки.
Съставено в Брюксел на 27 май 2014 година.